汉字

漢字寔起源于中國个一種文字，流行于統箇東亞。其屬于語素文字个一種,也寔个裏向世界高頂介歇用得頂廣泛个一種。
thumb
 發展 
漢字歷史悠久，古來便有黄帝辰光倉頡造字个傳說。从相對來講系統成熟个甲骨文算起，毛个有四千來年歴史（个先頭還有陶文等雛形）。細講起來，漢字演變个過程交關複雜。如今公認頂早个漢字文本要算殷商个甲骨文。考古出土个龜甲、牛肩胛骨等文物嘞个內容以占卜爲主。同期，鑄造得青銅器高頂个，稱爲金文，貤喊得鐘鼎文。在周朝晚期，出現上一種繁化个字體，籀文。个陀貤要引入一箇概念——大篆。廣義高頂，大篆泛指小篆先頭个各種字體，而狹義高頂，大篆特指籀文（小篆由籀文演變而來，而大篆小篆專門對稱）。到秦朝，李斯在籀文搭六國古文个基礎高頂，刱製出小篆。而到漢朝辰光隸書逐漸取代篆書，成爲主流。隸定成爲古今文字个分水嶺，直接催生眞書——楷書。在漢字發展高頂還有草書、行書等等書法字體出現。

 傳播 
歴史高頂，漢字曾傳到日本、朝鮮、琉球、越南，由此形成漢字文化圈。日本由漢字刱製出假名（日文：仮名）；用漢字訓讀伽个本土詞；貤造上一些字，如雫榊畑。越南仿照漢字造上好些字，喊得喃字（越南文：𡨸喃）。境内个民族也曾借用或者借鑒仿造過漢字來書寫自个語言，比方契丹、女真、僮族、白族、瑤族、侗族等等。漢字搭其个衍生文字一度繁榮。現今，朝鮮、韓國、越南已經紛紛个去漢化掉哈，通行漢字个地方還剩落中國大陸（簡體中文）及港澳臺地區（繁體中文）、新馬地區（簡體中文）搭日本。

 構字 
漢字个構字原理古人總結為六書,即象形、指事、會意、形聲、假借、轉注。頂早由許慎提出來。
 象形，便寔指照事體个外形來造字个方法。比方,日月山水犬豕，種字便寔依象形法造个。
 指事，寔一種抽象个造字法，比方“一”就寔劃一横，“二”就寔劃兩橫。“刃”个一點點得象形个“刀”个刀鋒高頂，表示刀刃’
 會意，寔獨體个字根合起來組出新个意義。比方日月爲“明”。
 形聲，寔聲符加義符組成新字，比方，裏，从衣里聲。有種形聲字个聲旁也表意，比方，“返”字个“反”貤表示來還貤表音。形聲字來現代漢字裏向佔个比例頂大。
 轉注，簡單講，就是一組字意思相同而弗同音，好互相注釋个。六書裏向，條一般認爲寔“用字法”，許慎對其个具體含義解釋忒省力，便介後世對其个解讀可以話寔眾說紛紜。
 假借，寔用關係弗大大个某箇字表記另外一箇字。比方“云”本來寔箇象形字，後來假借爲說話个意思，爲表示云彩个“云”貤造上箇形聲字“雲”

分类:文字